Zadeva C-53/11 P

Urad za usklajevanje na notranjem trgu (znamke in modeli) (UUNT)

proti

Nike International Ltd

„Pritožba — Znamka Skupnosti — Uredba (ES) št. 40/94 — Člen 58 — Uredba (ES) št. 2868/95 — Pravili 49 in 50 — Besedna znamka R10 — Ugovor — Prenos — Dopustnost tožbe — Pojem ‚oseba s pravico do pritožbe‘ — Uporaba smernic UUNT“

Povzetek sodbe

Znamka Skupnosti — Pritožbeni postopek — Pritožba zoper odločbo oddelka za ugovore pri Uradu — Prenos prejšnje znamke, potem ko je bil vložen ugovor in preden je Urad sprejel odločbo — Obveznost prevzemnika, da predloži dokazilo o prenosu, da tako upraviči svoje procesno upravičenje — Rok

(Uredba Sveta št. 40/94, člena 58 in 59; Uredba Komisije št. 2868/95, člen 1, pravili 48(1)(a) in (b) ter 49(1) in (2))

Pravilo 49(1) Uredbe št. 2868/95 za izvedbo Uredbe št. 40/94 o znamki Skupnosti določa, da če pritožba ne izpolnjuje pogojev, določenih zlasti v členu 58 Uredbe št. 40/94, jo odbor za pritožbe zavrže kot nedopustno, razen če so bile vse ugotovljene pomanjkljivosti odpravljene pred iztekom ustreznega roka, določenega v členu 59 te uredbe.

Vendar navedeni člen 59 določa različna roka. Da bi se zagotovila dejanska možnost za odpravo pomanjkljivosti iz navedenega pravila 49(1), je treba upoštevati rok štirih mesecev od dneva obvestitve o izpodbijani odločbi.

Ne samo, da odstavek 1 navedenega pravila 49 glede na besedilo ne določa možnosti, da Urad za usklajevanje na notranjem trgu (znamke in modeli) tistemu, ki vloži pritožbo, dodeli dodatni rok, da bi odpravil pomanjkljivost, povezano z dokazovanjem procesnega upravičenja, ampak poleg tega odstavek 2 istega pravila 49 tako možnost izključuje.

Navedeni odstavek 2 namreč določa, da če odbor za pritožbe ugotovi, da pritožba ni v skladu z drugimi določbami Uredbe št. 40/94 ali drugimi določbami pravil iz Uredbe št. 2868/95, zlasti s pravilom 48(1)(a) in (b) te uredbe, o tem obvesti pritožnika in ga pozove, naj ugotovljene pomanjkljivosti odpravi v roku, ki mu ga določi. Če pritožba ni pravočasno popravljena, jo odbor za pritožbe zavrže kot nedopustno.

Iz sklicevanja na „druge določbe“ v odstavku 2 pravila 49 Uredbe št. 2868/95 jasno izhaja, da odbor za pritožbe pri Uradu ne more dodeliti dodatnega roka v primeru pomanjkljivosti v zvezi z nespoštovanjem določb, ki so izrecno navedene v odstavku 1 tega pravila, zlasti člena 58 Uredbe št. 40/94.

Iz tega izhaja, da mora, kdor vloži pritožbo pri odboru za pritožbe pri Uradu, svoje procesno upravičenje upravičiti v roku štirih mesecev, določenem v členu 59 Uredbe št. 40/94, sicer pritožba ni dopustna. Ta oseba ima pravico, da v enakem roku na lastno pobudo odpravi morebitni razlog za nedopustnost.

Če je torej šlo za prenos znaka, na katerem je temeljil ugovor, ne da bi bilo mogoče ta prenos upoštevati med postopkom pred oddelkom za ugovore pri Uradu, mora prevzemnik odboru za pritožbe pri Uradu predložiti dokaz, da je s prenosom postal imetnik navedenega znaka, da bi tako upravičil svoje procesno upravičenje v roku štirih mesecev, določenem v členu 59 Uredbe št. 40/94, sicer njegova pritožba ni dopustna.

(Glej točke od 48 do 52, 54 in 55.)

Zadeva C-53/11 P

Urad za usklajevanje na notranjem trgu (znamke in modeli) (UUNT)

proti

Nike International Ltd

„Pritožba — Znamka Skupnosti — Uredba (ES) št. 40/94 — Člen 58 — Uredba (ES) št. 2868/95 — Pravili 49 in 50 — Besedna znamka R10 — Ugovor — Prenos — Dopustnost tožbe — Pojem ‚oseba s pravico do pritožbe‘ — Uporaba smernic UUNT“

Povzetek sodbe

Znamka Skupnosti – Pritožbeni postopek – Pritožba zoper odločbo oddelka za ugovore pri Uradu – Prenos prejšnje znamke, potem ko je bil vložen ugovor in preden je Urad sprejel odločbo – Obveznost prevzemnika, da predloži dokazilo o prenosu, da tako upraviči svoje procesno upravičenje – Rok

(Uredba Sveta št. 40/94, člena 58 in 59; Uredba Komisije št. 2868/95, člen 1, pravili 48(1)(a) in (b) ter 49(1) in (2))

Pravilo 49(1) Uredbe št. 2868/95 za izvedbo Uredbe št. 40/94 o znamki Skupnosti določa, da če pritožba ne izpolnjuje pogojev, določenih zlasti v členu 58 Uredbe št. 40/94, jo odbor za pritožbe zavrže kot nedopustno, razen če so bile vse ugotovljene pomanjkljivosti odpravljene pred iztekom ustreznega roka, določenega v členu 59 te uredbe.

Vendar navedeni člen 59 določa različna roka. Da bi se zagotovila dejanska možnost za odpravo pomanjkljivosti iz navedenega pravila 49(1), je treba upoštevati rok štirih mesecev od dneva obvestitve o izpodbijani odločbi.

Ne samo, da odstavek 1 navedenega pravila 49 glede na besedilo ne določa možnosti, da Urad za usklajevanje na notranjem trgu (znamke in modeli) tistemu, ki vloži pritožbo, dodeli dodatni rok, da bi odpravil pomanjkljivost, povezano z dokazovanjem procesnega upravičenja, ampak poleg tega odstavek 2 istega pravila 49 tako možnost izključuje.

Navedeni odstavek 2 namreč določa, da če odbor za pritožbe ugotovi, da pritožba ni v skladu z drugimi določbami Uredbe št. 40/94 ali drugimi določbami pravil iz Uredbe št. 2868/95, zlasti s pravilom 48(1)(a) in (b) te uredbe, o tem obvesti pritožnika in ga pozove, naj ugotovljene pomanjkljivosti odpravi v roku, ki mu ga določi. Če pritožba ni pravočasno popravljena, jo odbor za pritožbe zavrže kot nedopustno.

Iz sklicevanja na „druge določbe“ v odstavku 2 pravila 49 Uredbe št. 2868/95 jasno izhaja, da odbor za pritožbe pri Uradu ne more dodeliti dodatnega roka v primeru pomanjkljivosti v zvezi z nespoštovanjem določb, ki so izrecno navedene v odstavku 1 tega pravila, zlasti člena 58 Uredbe št. 40/94.

Iz tega izhaja, da mora, kdor vloži pritožbo pri odboru za pritožbe pri Uradu, svoje procesno upravičenje upravičiti v roku štirih mesecev, določenem v členu 59 Uredbe št. 40/94, sicer pritožba ni dopustna. Ta oseba ima pravico, da v enakem roku na lastno pobudo odpravi morebitni razlog za nedopustnost.

Če je torej šlo za prenos znaka, na katerem je temeljil ugovor, ne da bi bilo mogoče ta prenos upoštevati med postopkom pred oddelkom za ugovore pri Uradu, mora prevzemnik odboru za pritožbe pri Uradu predložiti dokaz, da je s prenosom postal imetnik navedenega znaka, da bi tako upravičil svoje procesno upravičenje v roku štirih mesecev, določenem v členu 59 Uredbe št. 40/94, sicer njegova pritožba ni dopustna.

(Glej točke od 48 do 52, 54 in 55.)